Wo der Abe cho isch in Bächliried, ds Tageswärch vollbracht isch gsi, het sich der Tag im Aabeliecht no einisch vo sire schönste Site zeigt. D'Sunne het sich gneigt, e milde Luft het Bletter, Greser u Strücher fiin  gstrichlet und am töif blaue Himmel si Silberwülchli verbi zoge, keis het em andere gliche. D'Dörfler si uf em Bänkli vor em Hus ghocket, si de Fälder nah spaziert zum ihres Tagwärch no einisch z'gschoue oder hei sich es gäbigs Plätzli gsuecht, zum der Abe z'gniesse und zum zäme no chli luschtig gsi.